**МОДЕЛ ОКВИРНОГ СПОРАЗУМА O ЈАВНОЈ НАБАВЦИ КАНАЛИЗАЦИОНИХ ЦЕВИ, БРОЈ ЈН 21/25**

Закључен дана \*\*.\*\*\*.2025. године у Аранђеловцу, између:

1. Општинске управе општине Аранђеловац, ул. Венац Слободе 10, Аранђеловац, ПИБ: 101486788, матични број 07184549, број за регистрацију у централном регистру фактура 03945, коју заступа руководилац одељења за инвестиције и јавне набавке Ранка Фуртула, дипл.инж., у даљем тексту Купац,

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем, ПИБ\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_\_\_\_\_\_\_.

Уговорне стране констатују:

* да је Купац на основу члана 52. Закона о јавним набавкама (''Сл. гласник РС'' бр. 91/2019 и 92/2023) и на основу позива за подношење понуда спровео отворени поступак јавне набавке добара;
* да је Продавац путем Портала јавних набавки доставио понуду која је саставни део овог споразума;
* да је Купац у складу са чл. 146 Закона о јавним набавкама, на основу понуде Продавца и Одлуке о додели уговора бр.\*\*\*\* од \*\*\*\*\*.\*\*\*\*\*.2025. године, изабрао Продавца за закључење оквирног споразума.

**Члан 1.**

1.1. Наручилац на основу спроведеног отвореног поступка јавне набавке редни број 21/25, закључује оквирни споразум са једним понуђачем, у складу са условима и критеријумима дефинисаним у конкурсној документацији за јавну набавку ЈН 21/25.

1.2. На основу оквирног споразума закључиваће се појединачни уговори у којима ће бити дефинсана количина добара које треба испоручити.

**Члан 2.**

2.1. Уговорне стране констатују да је Купац спрово поступак јавне набавке бр. ЈН 21/25 и изабрала продавца као најповољнијег за испоруку добара која су предмет јавне набавке.

**Члан 3.**

3.1. Предмет споразума је водоводних и канализационих цеви у свему према понуди продавца, која је достављена путем Портала јавних набавки и која је саставни део овог Споразума.

3.2. Вредност овог Спразума је \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

**Члан 4.**

4.1. Након закључења и током важења споразума, усклађивање, односно промена цена утврђених у прихваћеној понуди Продавца могуће је услед промена цене на тржишту и то у случају повећања или смањења цене у висини преко 5% у односу на цене Продавца у понуди. Купац и Продавац на основу свих релевантних доказа, закључују Анекс.

3.2. У случају да Продавац одбије да изврши корекцију цена-умањење, односно да закључи Анекс, на основу достављеног обавештења Купца са свим потребним доказима, Купац може раскинути споразум са Продавцем.

**Члан 5.**

5.1. Уговорне стране су сагласне да се плаћање врши у року од од 45 (четрдесет пет) дана од дана пријема исправног рачуна испостављеног по свакој појединачној испоруци добара

5.2. Уколико Купац делимично оспори испостављени рачун, дужан је да исплати неспорни део рачуна.

5.3. Плаћање се врши на рачун Продавца.

**Члан 6.**

6.1. Овај Оквирни споразум склапа се за период до 12 (дванаест) календарских месеци.

6.2. Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години за ту намеру.

6.3. Уколико Купац не реализује споразум до износа наведеног у члану 3. став 2. до уговорено рока из става 1. овог члана, Продавац нема право да захтева његову реализацију.

**Члан 7.**

7.1. Уколико Продавац не испоручи добра у уговореном року, дужан је да плати Купцу уговорну казну у висини 0,5‰ од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговореног посла.

7.2. Наплату уговорне казне Купац ће извршити испостављањем књижне ноте. Ако је Купац због закашњења у извршењу посла претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Купац мора да докаже.

**Члан 8.**

8.1. Набавка материјала ће се вршити периодично према налогу Купца најкасније у року од три дана од дана достављања налога.

8.2. Продавац је у обавези да у току целог уговорног периода испоручује конкретне производе које је понудио.

8.3. Уколико Продавац не поступи по налогу Купца задржава право да раскине овај споразум, да ангажује другог продавца као и да тражи надокнаду потпуне штете.

**Члан 9.**

9.1. Продавац одговара за материјалане недостатке добара које су имала у часу преласка ризика на Купца, без обзира дали му је то било познато. Продавац гарантује да добра која су предмет купопродаје немају никакве недостатке, тј. да задовољавају услове квалитета прописане стандардима.

9.2. Приликом приморедаје, представник Купца је дужан да испоручена добра на уобичајени начин прегледа и да своје примедбе о видљивим недостацима одмах саопшти овлаћеном лицу Продавца и прецизира природу недостатка, као и позвати овлашћено лице Продавца да и оно прегледа. Ако се након примопредаје покаже неки недостатак који се није могао открити уобичајним прегледом, Купац је дужан да у року од два дана о том недостатку писменим путем обавести Продавца.

**Члан 10.**

10.1. Својина на купљеним добрима се преноси са Продавца на Купца приликом пријема добара. Продавац је дужан да гарантује Купцу да добра која испоручује нису предмет права нити претензије неког трећег лица.

**Члан 11.**

11.1. Продавац испоручује робу Купцу по ценама „франко складиште продавца (утоварено у транспортно средство)“. Складиште се налази на територији општине Аранђеловац. Продавац врши испоруку из складишта представницима Купца при чему Продавац врши и утовар у превозно средство.

11.2. Испорука на складиште Купца се врши сукцесивно у складу са чланом 8. овог споразма.

**Члан 12.**

12.1. Продавац се обавезује да при потписивању овог споразум преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Купца, која треба да буде са клаузулом „без протеста” , роком доспећа „по виђењу” и роком важења 30 (тридесет) дана дужим од дана истека уговора.

12.2. Ако се у року реализације уговора промене рокови за извршење уговорне обавезе, Извршилац се обавезује да продужи важност средстава финансијског обезбеђења за период за колико је продужен рок извршења уговорне обавезе и ако га о томе Наручилац писмено не опомене.

**Члан 13.**

13.1. Обим набавке, односно количине добара које су предмет овог споразума Купац и Продавац ће уговорити током реализације овог споразума закључивањем појединачних уговора, а све у зависности од потреба Купца као и расположивих финансијских средстава.

**Члан 14.**

14.1. Продавац ће део уговореног посла извршити преко подизвођача предузећа \_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_. Продавац у потпуности одговара Купцу за извршење уговорених обавеза, те и за послове изведене од стране подизвођача, као да их је сам извео.

14.2. Продавац не може ангажовати као подизвођача лице које није навео у понуди , у супротном Купац ће реализовати средство обезбеђења и раскинути уговор, осим ако би раскидом уговора претрпео знатну штету.

**Члан 15**.

15.1. Купац задржава право да једнострано раскине овај Уговор уколико Продавац касни са испоруком добара дуже од 3 (три) календарских дана од дана пријема налога.

15.2. Купац задржава право да једнострано раскине овај Уговор уколико испоручена добра не одговарају прописаним стандардима за ту врсту добара и квалитету наведеном у понуди Продавца.

15.3. Купац може једнострано раскинути споразум и у случају недостатка средстава за његову реализацију. Уколико Купац не располаже средствима за реализацију споразума Продавац нема право да захтева реализацију споразума, нити има право да захтева накнаду изгубљене добити.

15.4. Свака од уговорних страна може једнострано раскинути Уговор у случају када друга страна не испуњава или неблаговремено испуњава своје уговором преузете обавезе.

15.5. Уговор се раскида писменом изјавом која садржи основ за раскид уговора и доставља се другој уговорној страни.

15.6. Отказни рок износи 8 (осам) дана.

15.7. Уговор се може раскинути и без остављања отказног рока уколико је очигледно да друга уговорна страна неће моћи да испуни уговор или то из њеног понашања очито произилази.

**Члан 16.**

16.2.Споразумне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају уговорне стране да изврше уговорне обавезе.

**Члан 17.**

17.1.Продавац је дужан да поступа са пажњом доброг привредника, у супротном дугује накнаду штете причињену Купцу и трећим лицима.

**Члан 18.**

18.1. Продавац потраживање из овог уговора не може пренети на треће лице без писмене сагласности Купца.

**Члан 19.**

19.1. На питања која нису регулисана овим уговором примењиваће се Закон о облигационим односима.

**Члан 20.**

20.1. Прилози и саставни делови овог споразма су: конкурсна документација, понуда Продавца достављена путем Портала јавних набавки.

**Члан 21.**

21.1.Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

21.2. Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Крагујевцу.

**Члан 22.**

22.1. Све евентуалне измене и допуне Споразума морају бити сачињене у писаној форми, потписане од стране овлашћених представника обе уговорне стране.

**Члан 23.**

23.1. Овај уговор је сачињен у шест једнаких примерака, три примерка за Купца и три примерка за Продавца

ЗА ПРОДАВЦА ЗА КУПЦА

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Ранка Фуртула

***Напомена: Модел оквирног споразума није потребно потписивати и печатирати.***

***Модел оквирног споразума није у обавези да доставља у оквиру своје е-понуде.***

***Модели оквирног споразума служе да се понуђачи упознају са споразумом који ће бити закључени са најповољнијим понуђачем и понуђачи подношењем понуде се саглашавају да прихватају модел оквирног споразума.***